নড়াইল প্রতিনিধি ঃ নড়াইলের লোহাগড়া উপজেলার ইতনা ইউপিতে পুনঃভোট গ্রহণের দাবিতে গতকাল মঙ্গলবার (২৮ জুন) নড়াইল-ঢাকা সড়ক অবরোধ ও বিক্ষোভ মিছিল অনুষ্ঠিত হয়েছে। ইতনা ইউনিয়নবাসীর  আয়োজনে মঙ্গলবার দুপুরে লোহাগড়া উপজেলা সদরের সামনে হাজার হাজার নারী, পুরুষ প্রায় ঘন্টাব্যাপী সড়ক অবরোধ ও বিােভ মিছিল করেন। পরে ওই এলাকার জনগণ লোহাগড়া উপজেলা নির্বাহী কর্মকর্তা অরুন কুমার মন্ডলের কাছে স্মারকলিপি প্রদান করেন।   অবরোধে অংশ নেয়া নারী পুরুষরা জানান, গত ২৬ জুন রোববার অনুষ্ঠিত ইতনা ইউপি নির্বাচনে ইতনা স্কুল অ্যান্ড কলেজ কেন্দ্রে ভোট গ্রহণকালে আইনশৃঙ্খলা বাহিনীর লাঠিচার্জে ভোটাররা ঠিকমত ভোট দিতে পারেননি। তাই আবার ভোটগ্রহণের দাবি জানান এলাকাবাসী। এদিকে গত সোমবার (২৭ জুন) বিকেলে একই দাবিতে ইতনা কলেজ  মাঠে এলাকাবাসী বিক্ষোভ সমাবেশ করেন।